
LYST TIL BØGER?

Velkommen til denne appetitvækker med en masse bogtips, udvalgt af Støtteforeningen til Biblioteket under LGBT Danmark.

Intentionen med disse små lister er at sætte fokus på den dansksprogede litteratur, som handler om bøsser, lesbiske og andre i vores rummelige regnbuefamilie. Under hver bogtitel finder du en lille omtale, som måske vil pirre nysgerrigheden tilstrækkelig til at du får lyst til at læse mere og få fat i selve bogen. 

Find bøgerne gennem dit lokale bibliotek. Har de ikke bogen på hylden kan du bestille den hjem ved at bruge http://bibliotek.dk . 

Du kan også besøge LGBT Danmark’s eget bibliotek, som også kan hjælpe med flere læseoplevelser på dansk eller andre sprog: http://www.lbl.dk/om-foreningen/bibliotek.html
Du kan se alle bibliotekets bøger på www.dk.librarything.com/catalog/lblbiblioteket
Savner du en bog på listen, eller har du forslag til, hvordan en omtale skulle være, så vil vi meget gerne høre fra dig. Kontakt-information finder du på bagsiden af denne liste.

God læselyst!

Kodeforklaring
B
=
Bøsse orienteret indhold

L
=
Lesbisk orienteret indhold

T
= 
Transseksuelt indhold

BL
=
Blandet bøsse/lesbisk, biseksuelt, queer eller beslægtet indhold
ÆLDRE LITTERATUR (ca. før 1970)
B

Baldwin, James: Er her nogen?. - København : Hasselbalchs Forlag, 1969. - 351 s. (Org. USA 1968)

En berømt sort skuespiller er alvorligt syg efter et hjerteanfald. På sygelejet reflekterer Leo over sit liv og de tre mennesker, som betyder mest for ham: hans hvide kæreste og kollega, hans ældre bror og hans unge, selvbevidste og sorte mandlige elsker.

B

Baldwin, James: Giovannis værelse. - København : Hasselbalchs Forlag, 1957. - 202 s. (Org. USA 1956)

En homoseksuel amerikaners tanker den nat, hvor hans veninde, som han skulle giftes med, har sagt farvel - og hvor hans ven, som han havde et kærlighedsforhold til, venter på sin henrettelse. Findes i flere udgaver.

B

Baldwin, James: Mod en anden himmel. - København : Hasselbalchs Forlag, 1962. - 448 s. (Org. USA 1962) 

I New Yorks kunstnerkredse skildres forholdet mellem sorte og hvide og deres længsel efter kærlighed og forståelse på trods af eksisterende raceskel og de fire mandlige hovedpersoners seksuelle præferencer (homo-, bi- og heteroseksuelle).

B

Bang, Herman: Mikaël. - København : Gyldendal, 1904. - 326 s. 

En ældre berømt kunstner adopterer en ung attraktiv mand, som både bliver hans elev og model. Den unge mand forlader ham til fordel for en russisk fyrstinde, og kunstneren lider alle skinsygens kvaler. Findes i flere udgaver. Filmatiseret som stumfilm. 
L

Barnes, Djuna: Nattens skove. - Fredensborg : Arena, 1964. - 177 s. (Org. USA 1936)

Symbolsk roman fra 1920'ernes Paris, hvor tilværelsen former sig som en lang nat befolket med sære individer. Hovedpersonen er drengepigen Robin Vote, som fascinerer sine omgivelser - ikke mindst kvinderne.

B

Baxt, George: Det blir mellem venner. - København : Hasselbalch, 1967. - 186 s. (Org. USA 1966)

Baxt, George: Bitter hævn for søde Harriet. - København : Hasselbalch, 1967. - 208 s. (Org. USA 1967)

Baxt, George: Skinbarlige ondskab. - København : Hasselbalch, 1970. - 192. (Org. USA 1968)

Tre kriminalromaner med den sorte detektiv Pharoah Love i centrum. Rammerne er New Yorks underholdnings- og forlystelsesbranche med alle de forventede intriger, forviklinger og efterfølgende mord. Den kønne - og homoseksuelle - detektiv er selv dybt involveret i miljøet og gør god brug af sine forbindelser og venner i opklaringsarbejdet.
L

Bedford, Sibylle: Vildført. - København : Hasselbalch, 1969. - 245 s. (Org. USA 1968)

Den 17-årige Flavia indleder et forhold til den varme og moderlige Theresée. Hun er dog i virkeligheden forelsket i en anden kvinde Andrée, som ikke er bleg for at udnytte den unge - men blinde - kærlighed. Foregår i 1930.

L

Bowles, Jane: To seriøse damer. - København : Munksgaard/Rosinante, 1993. - 234 s. (Org. USA 1943)

De to veninder, Miss Goebells og Mrs. Copperfield, bryder begge med deres stille liv på hver sin måde. Mrs. Copperfield forlader f.eks. sin ægtemand på et rejse til Panama, da hun møder den spanske Pacifica på et lokalt bordelhotel.

B

Buchholtz, Johannes: Skænk mig fjender : skuespil i tre akter. - København : Gyldendalske Boghandel /Nordisk Forlag, 1926. - 127 s.

Omkring et yngre lægepar udspiller sig et drama, som udløses af husvennen - den 35-årige, flotte godsejer Herluf, som lider af alvorlige hjerteproblemer. Hans opmærksomhed og følsomhed drager den unge hustru, og ægteskabet trues. Men ægtemanden har gennemskuet Herluf - han afsløres som en "mellemform af mennesket" med bemærkningen: "You are no man!"

B

Burroughs, William S.: Junkie - og uddrag af Yage-brevene. - København : Stig Vendelkær, 1966. - 199 s. (Org. USA 1953)

Bekendelser fra oplevelser som narkoman og bøsse. 

B

Burroughs, William S.: Nøgen Frokost. - København : Gyldendal, 1967. - 258 s. (Org. USA 1959)

Forfatterens gennembrudsroman om en homoseksuel narkomans jagt på sit stof. Filmatiseret.

B

Cain, James M.: Serenade. - København : Nyt Nordisk Forlag, 1938. - 228 s. (Org. USA 1937)

Operasangeren Jack Sharps karriere trues, da han bliver konfronteret med sin mandlige elsker og fortid. Han presses til at genoptage affæren - hvorefter hans nye kæreste, Juana, tager affære.

L

Carell, Emmy: Kan mænd undværes?. - Thisted : Galsters Forlag, 1921. - 94 s.

En ung enke tiltrækkes af en omfarende og feteret svensk skue​spillerinde, der har efterladt mange knuste pigehjerter bag sig. Den modne kvinde prøver at modstå sine lesbiske følelser, speci​elt da hun ser, hvordan skuespillerinden behandler sine tilbe​dersker.
L                        

Cars, Guy des: Den forbandede. - København : Martins Forlag, 1955. - 237 s. (Org. Frankrig 1951)

Claude er arving til det sydfranske slot, men hendes kamp med sit selvhad og lesbiske føleleser,  optager hende mere. Hun bliver på den måde et nemt offer for den manipulerende tjenestepige, Mariette.

B

Christiansen, Einar: Thronfølger : tre akter. - København : Gyldendal, 1913. - 192 s.

Et skuespil om en dansk homoseksuel prins, som efter mange fortrædeligheder til sidst begår selvmord. Skuespillet blev i sin tid afvist af Det Kgl. Teater, som ikke ønskede at støde kongehuset, som havde en prins involveret i Den Store Sædelighedssag i 1907.
B

Cocteau, Jean: Den hvide bog. - Charlottenlund : Rosinante, 1987. - 98 s. : ill. (Org. Frankrig 1928) 



Selvbiografisk roman illustreret af forfatteren. I sine unge år må han gennemrejse kærlighedslivets yderste grænseegne, før han kan acceptere sin homoseksualitet.

B

Cocteau, Jean: De sorte får. - København : Chr. Erichsen, 1946. - 210 s. (Org. Frankrig 1938)

Historie med selvbiografiske tråde om drengen, der aldrig bliver voksen. Paul har et næsten ubrydeligt bånd til sin søster Elisabeth. Han er forelsket i sin studiekammerat Dargelos, som måske/måske ikke kender til Pauls følelser.

L

Colette, Sidonie-Gabrielle og Henry Willy: Claudines skoletid. - København : Carit Andersen, 1944. - 264 s. (Org. Frankrig 1900)

Colette, Sidonie-Gabrielle og Henry Willy: Claudine gifter sig. - København : Carit Andersen, 1944. - 205 s. (Org. Frankrig 1902)

To af de mest "lesbiske" romaner i en serie på fire bøger om den smukke Claudines oplevelser med kærligheden og erotikken omkring århundredets begyndelse. 

B

Danner, Eric: Vildfugle. - København : Vennens Forlag, 1964. - 102 s.


En medrivende og psykologisk spændende roman fra det bøsse/lesbiske miljø i 1960'ernes København.

B

Delaney, Shelagh: En mundsmag af lykke : skuespil i to akter. - Fredensborg : Arena, 1960. - 93 s. 

[Senere udgivet i anden oversættelse: En duft af honning. - København : Aschehoug, 1962. - 113 s. : ill.] (Org. England 1959)

Opført 1. gang i Danmark i 1960. Et skuespil fra et arbejderklassemiljø i Liverpool. Her slår den homoseksuelle kunststuderende, Geof, sig sammen med den gravide teenager, Jo. Stykket vakte en del opsigt, bl.a. fordi den homoseksuelle hovedperson ikke blot latterliggøres men også er genstand for beundring, hyldest og accept. Filmatiseret.

B

Dons, Aage: Frosten på ruderne. - København : Gyldendal, 1948. - 263 s.

Dons, Aage: - og alt blev drøm. - København : Nyt Nordisk Forlag, 1949. - 283 s. 

To sammenhængende romaner. I den første bor den 17-årige søn sammen med sin mor i et stockholmsk emigrantmiljø. Hun chokeres over sønnens forelskelse i en mand fra arbejderklassen. I den anden del er scenen flyttet til København, hvor den unge mands forvirrede følelsesliv beskrives. Han lægger bl.a. afstand til andre homoseksuelle - ikke mindst da hans bedste ven svigter ham. Findes i flere udgaver.

L

Droz, Gustave: Veninder : en korrespondence mellem to unge pariserinder. - København : Chr. Erichsen, 1964, 111 s. (Org. Frankrig 1868)

En brevveksling mellem en tidligere elev fra en pigeskole og hendes lærerinde. Af brevene fremgår at de havde et kærlighedsforhold. Foregår i 1880ernes Paris.

B


Duurloo, Ellen: Dømt til undergang. - København : Carit Andersens Forlag, 1945. - 224 s.

En ung mands nedtur tager rigtig fart, da han under et ophold i det fjerne Østen har lejlighed til at dyrke sine erotiske udskejelser med andre mænd.

B

Elmer, Martin: Broen ved Argenteuil. - København : Vennens Forlag, 1960. - 112 s.

Kunstmaleren Pierre kæmper med at acceptere sig selv som bøsse. I et farverigt Parisermiljø har han skiftevis elskere og elskerinder.

B

Elmer, Martin: Min spanske yngling. - København : Vennens Forlag, 1963. - 66 s.

Med baggrund i den spanske borgerkrig i 1930'erne fortælles en lille kærlighedshistorie.

B

Elmer, Martin: Rodløs. - København : Vennens Forlag, 1965. - 64 s.

Hovedpersonen i denne lille fortælling er en ung bøsse, som flakker omkring i Danmark. Han oplever tilfældige bekendtskaber men uden at finde fodfæste nogen steder.

B

Elmer, Martin: Verden uden drøm. - København : Vennens Forlag, 1959. - 99 s.

En fortælling om kærligheden mellem to mænd i den amerikanske hær under 1950'ernes Koreakrig.

B

Engstrand, Stuart: Buen og pilen. - København : Thorkild Becks Forlag, 1948. - 296 s. (Org. USA 1947)

Bag Herbert Daves facade som respektabel bedsteborger og ægtemand skjuler sig et menneske, som fornægter sin egentlige seksualitet og følelsesliv.

B

Fahlberg Hansen, Carl: Et barn blev korsfæstet : Kaj Halvdans barndom. - København : Fremad, 1937. - 259 s. 

Fahlberg Hansen, Carl: I dag flytter vi, sa' nissen : Kaj Halvdans vandreår. - København : Fremad, 1939. - 387 s. 

Kaj Halvdan kæmper på trods af sin arbejderklassebaggrund sig vej gennem det københavnske skolessystem. Han bliver tidligt i sin ungdom klar over den seksuelle side af sine følelser for andre fyre. Kaj rejser senere gennem Europa som håndværker (naver). Han er stadig en åben natur og møder andre unge mænd på sin vandretur. Romanerne foregår i 1880-90'erne og findes i flere udgaver.

L

Frederics, Diana (pseud.):  Diana. - København : Forlaget af 1939, 1940. - 224 s. (Org. USA 1939)

Inderst inde ved Diana godt, at hun er til kvinder, men hun må igennem et heteroseksuelt forhold og en tur til udlandet, før hun også erkender det for sig selv og omverden. Findes i flere udgaver.

L

Gautier, Théophile: Mademoiselle de Maupin. - København : Gyldendal, 1945. - 402 s. : ill. (Org. Frankrig 1835)

Ved at iklæde sig mandetøj bryder Mademoiselle de Maupin 1600-tallets grænser for, hvordan aristokratiets kvinder opfører sig. Hendes forhold til både mænd og kvinder er med en distance. Virkelighedens Mademoiselle var knap så eksotisk, men blev alligevel en legende for eftertiden.

B

Genet, Jean: Blomster til en forræder. - København : Hans Reizels Forlag, 1957. - 230 s. (Org. Frankrig 1944) 

Roman om fisseletterne midt i det kriminelle prostitutionsmiljø. Samhørende med "Tyvens dagbog". Findes i flere udgaver.

B

Genet, Jean: Matrosen og stjernen. - København : Hans Reitzels Forlag, 1958. - 233 s. (Org. Frankrig 1947)

Roman om to mord i et forbrydermiljø i havnebyen Brest. Filmatiseret af Fassbinder under titlen ”Querelle”. Findes i flere udgaver.

B

Genet, Jean: Tyvens dagbog. - København : Hans Reitzels Forlag, 1955. - 224 s. (Org. Frankrig 1949) 

Selvbiografisk fortælling. Samhørende med "Blomster til en forræder". Findes i flere udgaver.

B

Gide, André: Jordens frugter. - København : Gyldendal, 1963. - 127 s. (Org. Frankrig 1897/1917)

En lovsang til kærlighedens mange udtryk: mand-kvinde, mand-mand, mand-dreng. Vi er i Frankrig og i Nordafrika omkring århundredeskiftet.

B

Gide, André: Den umoralske. - København : Atheneum, 1939. - 148 s. (Org. Frankrig 1902)

Hovedpersonen Michel gør op med den sociale og seksuelle konformitet. Sammen med sin hustru slår han sig ned i Algeriet, men i takt med at hans sygdom skrider frem, rykker også hans grænser for moral og opførsel. Hans seksuelle forhold til de arabiske drenge er et symbol på hans oprør. 

B

Gorham, Charles Orson: McCaffery. - København : Branner & Korch, 1963. - 219 s. (Org. USA 1961)

Den kønne og kvikke 17-årige Vincent tiltrækkes af de hurtige penge i New Yorks trækkerdrengemiljø omkring Central Park og bordellerne. Han er snart installeret som filmmanden James Bentleys faste “dreng”, men det er et forhold med fatale konsekvenser. 

L

Hall, Radclyffe: Ensomhedens brønd. - København : Jespersen og Pio, 1929. - 416 s. (Org. England 1928)

Den klassiske, lesbiske roman, som vakte en sådan vrede og opstand i England, at den hurtigt blev forbudt! Det er ellers en sympatisk og idag harmløs fortælling om overklassekvinden Stephen, som skal gruelig meget ondt igennem, før hun kan acceptere sine lesbiske følelser. Findes i flere udgaver.

B

Hallbeck, Nils: Glædens have. - København : Vennens Forlag, 1963. - 152 s. (Org. Sverige 1954)

Bogens jeg-fortæller tager til Nordafrika for at undslippe den kyniske halvprostituerede Sonny. Gennem forhold til de "smukke araberdrenge" møder han her en ældgammel kultur, som hæver ham højt over den hjemlige kristne livsfjendtlige og problemfyldte neurosetilværelse.

L

Hammerich, Clara: Afsporet. - København : Jespersen & Pio, 1939. - 208 s. 

Gravid og svigtet vender en ung kvinde tilbage til sin familie i Berlin i tiden efter 1. Verdenskrig. Hun forelsker sig i en kvindelig stofmisbruger, som styrer, udnytter og til sidst også svigter hende.

L

Highsmith, Patricia: Carol. - København : Gyldendal, 1992. - 315 s. (Org. USA 1991 - udkom 1. gang i 1952 under pseudonymet Claire Morgan)

Mødet mellem den sofistikerede Carol, gift og mor, og den 19-årige Therese - bliver indledningen til et stormfuldt men lykkeligt kærlighedsforhold. Er kaldt den første lesbiske roman i USA med en lykkelig slutning.
L

Holk, Agnete (pseud.): Et vildskud. - København : Jespersen & Pio, 1941. - 284 s.

I 20'ernes og 30'ernes Berlin og København følger læseren over​klassepigen Vita, der har flere forhold til andre kvinder. Til sidst slår hun sig til ro med ungdomskæresten og etablerer en lille familie med hende. Et dansk og forholdsvist positivt svar på "Ensomhedens brønd". Oversat til engelsk.

B

Houmark, Christian: Det syndens barn : en type. - København : Gyldendal, 1908. - 178 s.

Den unge mand - født uden for ægteskab - falder også på andre måder uden for de stramme normer i den lille søvnige provinsby. Han er håbløst forelsket i en af sine venner, som dog ikke kan gengælde de kærlige følelser.

B

Houmark, Christian: For Guds aasyn. - København : Gyldendal, 1910. - 169 s.

En mands kærlighed til en yngre fyr bliver mødt med fordomme og sladder i den lille provinsby.

B

Isherwood, Christopher: Enlig herre. - København : Grafisk Forlag, 1968. - 155 s. (Org. USA 1964)

Roman om en aldrende californisk professor, der lever i mindet om sin ven, der omkom ved en bilulykke.

B
Isherwood, Christopher: Farvel til Berlin. - København : Branners Forlag, 1939. - 240 s. (Org. USA 1939)

Forlægget til musicalen og filmen "Cabaret". En engelsk journalist skriver om sine indtryk fra 30'ernes Berlin i tiden omkring nazisternes magtovertagelse. Flere af historierne er med homoseksuelle over- eller undertoner.

B

Isherwood, Christopher: Møde ved floden. - København : Grafisk Forlag, 1968. - 169 s. (Org. USA 1967) 

Et møde mellem to brødre, der repræsenterer to forskellige livsholdninger. Den ene har valgt at leve i et indisk kloster - den anden lever som bøsse i New York.

B
Istrati, Panaït: Fæstekontoret : roman. - København : Fremad, 1944. - 182 s. (Org. Frankrig 1933)

Den tyveårige Adrian og den fem år ældre Mikhaïl deler en fattig tilværelse. De ”holder mere af hinanden end et elskende par”, og efterhånden bor og arbejder de også sammen. Der er piger til fornøjelse, men ingen der fænger. Efter brud med vennen forsøger Adrian sig på egen hånd, bl.a. som kammertjener hos en rig, gammel og ond bøsse, men en stor tomhed driver ham til selvmordets rand.

B
Istrati, Panaït: Kyra Kyralina : Adrien Zograffis beretning / forord af Romain Rolland. - København : Carit Andersen, 1941. - 206 s. (Org. Frankrig 1924)

Stavro forsøger at forføre den unge Adrien, og som undskyldning fortæller han sin livshistorie om en voldelig barndom, indespærring hos en rigmand og om en mislykket bryllupsnat, som medførte katastrofe for begge parter. Flere udgaver.

B
Istrati, Panaït: Mikhaïl. - København : Carit Andersen, 1947. - 175 s. (Org. Frankrig 1926)

Den attenårige Adrien er kommet hjem og falder straks for medhjælperen hos den lokale bager, Mikhaïl, sine drømmes mand. Adrien tilbyder et særligt venskab, men Mikhaïl tøver, da kærligheden forpligter. Der er nogle mandlige bekendtskaber, som forstår venskabets betydning, men kvinderne sladrer om dets indhold. Da Adrien ligger dødssyg i lungebetændelse, er det dog Mikhaïl, der gør en afgørende indsats, og da han efterfølgende føler sig omklamret af familien, vandrer de ud i verden sammen.

B
Istrati, Panaït: Svampefiskeren : af Adrien Zograffis selvbiografi. - København : Carit Andersen, 1945. - 142 s. (Org. Frankrig 1925)

Adrien er 22 år, og siden fem år lever han en vagabonderende tilværelse med vennen Mikhaïl og med tilfældige jobs på hoteller og som bygningsmaler. De er fattige, men da en rig onkel tilbyder Adrien en tobaksforretning mod, at han til gengæld forlader Mikhaïl, vælger han vennen. Adrien finder også genklang i andre mænd såsom limonadesælgeren med sort overskæg og brede skuldre, der bliver ham kær, eller en kraftigt bygget mulat og sportsmand med muskuløst ansigt og dæmoniske øjne, som får hans fulde fortrolighed.

B
Jahnn, Hans Henny: Nat af bly og aske. - København : Skar, 1965. - 95 s. (Org. Tyskland 1956)
Matthieu, 23 år gammel, vandrer rundt i en sort fremmed by, hvor han først møder Franz på 15 år, som han kun kysser, og senere en dødsåret Anders på samme alder, som han kun elsker.

B

Jensen, Johannes V.: Hjulet. - København : Gyldendal/Nordisk Forlag, 1905. - 242 s.

I en homofobisk atmosfære i Chicago fortælles om mødet mellem en journalist og en homoseksuel lægprædikant, der har stor indflydelse på ham.

L

Johansen, Ingeborg: Uvirkelighedens faser. - København : Borgens Forlag, 1967. - 132 s.

En indesluttet og lukket piges livslange hungren efter kærlig​hed og accept fra andre piger, bliver også hendes skæbne.

B
Kerouac, Jack: Vejene : det oprindelige manuskript. - København : Rosinante, 2008. - 336 s. (Org. USA 1957)

Ny og bearbejdet udgave af den efterhånden legendariske generationsroman om de oplevelser, som Sal Paradise (aka Jack Kerouac) og hans biseksuelle ven Dean Moriarty (aka Heal Cassady) får som vagabonder på de amerikanske landeveje. Andre af tidens og vennekredsens litterære personligheder optræder i bogen, bl.a. den åbent homoseksuelle Carlo Marx (aka Allen Ginsberg). Romanen udkom første gang på dansk i 1960 (Fredensborg: Arena, 1960. - 352 s.).
B

Kohl, A.H.: Hjertevirtuosen. - København : Gyldendal/Nordisk Forlag, 1905. - 274 s.

Et tilsyneladende lykkeligt og harmonisk ægteskab bliver pludselig truet, da en mand udefra forelsker sig i ægtemanden.

L

Lacretelle, Jacques de: Marie Bonifas. - København : Hagerup, 1927. - 272 s. (Org. Frankrig 1925)

Marie Bonifas er en heltinde pga. sin indsats under 1. verdenskrig. Selv om hun inderst inde er klar over karakteren af sine varme følelser for andre kvinder, forbliver hendes kærlighedsliv uforløst, og Marie kaster sig i stedet over et uegennyttigt arbejde for andre og sin hjemby Vermont.
B

Lagrup, Knut (pseud. Knut Hansson): Afvigelser. - København : Hans Reitzels Forlag, 1966. - 207 s. (Org. Sverige 1965)

En midaldrende mand fortæller om sin ensomhed og sine problemer med at acceptere sig selv. Han beretter om de trøstesløse møder i storbyens bøssebarer, på toiletterne og i parkerne.

B

Larsen, Karl: Daniel - Daniela. - København : M.P. Madsens boghandel, 1922. - 122 s.

Roman om den mandlige bibliotekar og hans udsigtsløse kærlighedsaffærer med andre mænd i 1880'ernes København. Ifølge forordet en nøgleroman til forfatterens egne oplevelser.

L

Leduc, Violette: Thérèse og Isabelle. - København : Hans Reitzel, 1967. - 90 s. (Org. Frankrig 1964)


Roman om to unge kostskolepigers erotiske betagelse og lidenskab for hinanden.


L

Lehmann, Rosamond: Svævende svar. - København : Gyldendal, 1943. - 324 s. (Org. England 1927)

Judith er aldrig rigtig forelsket i de mænd, som hun har forhold til. Derimod virker Jennifer fra hendes college i Cambridge anderledes tiltrækkende. Faktisk så meget, at Judith bliver ulykkelig af jalousi, da Jennifer vælger en anden kvinde frem for hende.

B

Levin, Meyer: Hvorfor?. - København : Hasselbalch, 1958. - 358 s. (Org. USA 1956)

Roman bygget over Leopold-Loeb sagen i Chicago 1924. To millionærsønner og studiekammerater myrder og lemlæster en 14-årig dreng, tilsyneladende uden motiv. Bagved ligger fortrængt homoseksualitet og forkælet overklassekedsomhed.

L

Mallet-Joris, Francoise: Nonnevolden. - København : Henning Branners Forlag, 1951. - 158 s. (Org. Frankrig 1950)

En teenagepiges forelskelse i sin fars elskerinde, Tamara. Bogen udmærker sig ved, at der ikke sættes spørgsmålstegn ved den lesbiske kærlighed.

B

Mann, Klaus: Symphonie Pathetique : en roman om Tjajkovskilj. - Valby : Amadeus, 1989. - 297 s. (Org. Holland/Tyskland 1935)

Titlen er fra et af komponistens mest berømte værker. Mann fortæller med udgangspunkt i sit eget liv om Tjajkovskijs forhold til homoseksualiteten både som en kilde til inspiration og skuffelse.

B

Mann, Thomas: Døden i Vendig. - København : Gyldendal, 1913. - 162 s. (Org. Tyskland 1913)

En ældre forfatter tager til Venedig for at slappe af. Her møder han en meget smuk polsk dreng, som han ikke kan undgå at forelske sig i. Men han holder sin følelser på afstand. En klassiker, som findes i flere udgaver og filmatiseret.

B

Mishima, Yukio: En maskes bekendelser. - København : Gyldendal, 1992. - 185 s. (Org. Japan 1958) 

En ung japaners opvækst og langsomme erkendelse af sin homoseksualitet og dragning mod kraft og styrke, mod blod og vold. Spænder over årene 1925-1945.

BL

Moravia, Alberto: Medløberen. - København : Nyt Nordisk Forlag, 1952. - 237 s. (Org. Italien 1951)

Roman fra Rom i århundredets begyndelse. Efter et homoseksuelt forhold i sin ungdom gør Marcello nu alt for at ligne alle andre, og i sin iver bliver han en "medløber" og facist. Hans hustru Gulia har også et homoseksuelt forhold med i bagagen, så den seksuelle forvirring topper, da Marcello på sin bryllupsrejse forelsker sig i Lina - som imidlertid foretrækker hans kone! Filmatiseret.

B

Murphy, Dennis: Sergenten. - København : Steen Hasselbalchs Forlag, 1959. - 199 s. (Org. USA 1958)

Den 40-årige militærmand Callan arbejder på en base i Frankrig. Han undertrykte homoseksuelle følelser og lidenskab kan ikke længere skjules, da han møder den unge, kønne rekrut Tom Swanson.

B

Musil, Robert: Den unge Törless. - København : Gyldendal, 1966. - 174 s. (Org. Tysland 1906)

På en militærisk drengekostskole i slutningen af forrige århundrede er styreforholdet mellem de unge mænd altafgørende. Hovedpersonen oplever både en tiltrækning og frastødning af de homo- og sadomasochistiske ritualer og afhængighedsforhold, som er en del af drengenes hverdag. Ny oversættelse med titlen ”Disciplen Törless’ forvirringer” (Forlaget Basilisk, 2009).
L

Olivia (pseud.): Olivia. - København : Gyldendalske Boghandel, 1951. -112 s. (Org. England 1950)

Dorothy Strachey Bussy skrev under pseudonym denne roman om en fransk pension for unge piger. Her forelsker den 16-årige Olivia sig betingelsesløst i sin lærerinde, Julie.

B

Olling, Holger: Udenfor. - København : Borgen, 1958. - 219 s.

Historien om en ung mand i provinsbyen. Han mister sin nærmeste ven og henfalder herefter i dybe depressioner.

B

Peccator, Justus (pseud. for Johs. Blauenfeldt): Når normen ikke passer. - København : Stig Vendelkærs Forlag, 1965. - 143 s.

Selvbiografisk roman om livet som homoseksuel i 1930'erne. Om forkærligheden for sømænd, og sårbarheden som offer for pengeafpresning.

B

Peters, Fritz: Finistère. - København : Westermann, 1952. - 240 s. (Org. USA 1950)
Matthew på 16 år har et kærlighedsforhold til sin lærer, mens han bor i Frankrig hos sin fraskilte mor. Den unge mand har svært ved at acceptere omgivelsernes fordømmelse af homoseksuelle, og ikke mindst hans mors reaktion får fatale konsekvenser.

B
Petronius: Satyricon. - København : K.E. Hermann, 1945. - 182 s. : ill. (Org. Rom 1. årh. efter Kr.)

Roman fra livet i datidens Rom under Kejser Nero om 3 venner, rivaler og elskeres flugt gennem Italien. De seksuelle variationer er i højsædet, og de bliver bl.a. sluppet løs under Trimalchios overdådige middagsselskab. Filmatiseret. Genudgivet på Gyldendal (2009) som den første ucensurerede og uforfalskede udgave af værket på dansk. 
B
Platon: Faidros ; Symposion. - København : Hans Reitzel, 1963. - 157 s. (Org. ca. 400 f. Kr.)

To af de mest kendte fortællinger af Platon. Den første tekst priser bl.a. mandekærligheden , den anden er en beretning fra et af datidens løsslupne drikkegilder, hvor ynglingekroppen og kærligheden mellem den voksne og den unge uerfarne mand besynges. Findes på dansk i flere udgaver, samlet eller hver for sig.

BL


Proust, Marcel: På sporet af den tabte tid. - København : Martins Forlag, 1932-38. - Bind I-VIII. (Org. Frankrig 1913-27) 

Dette store værk om fransk overklasse omkring århundredskiftet rummer også mange portrætter af homoseksuelle. Både komiske, ironiske, men også beskrivelser af varme kærlighedsforhold mellem både homoseksuelle mænd og kvinder. Af særlig interesse er bindet med titlen "Sodoma og Gomorrha". Findes på dansk i flere udgaver.

B

Påhlman, Ingrid: Hvorfor netop jeg?. - København: Carit Andersens Forlag, 1945. - 232 s. (Org. Sverige 1941)

Fred Grot er en homoseksuel børnelæge. Han har problemer med at acceptere sig selv, og da han bliver indvolveret i en såkaldt "homosexskandale", kan han kun se én udvej.

B

Rechy, John: Mørkets by. - København : Grafisk Forlag, 1965. - 415 s. (Org. USA 1963)

En ung mands oplevelser som prostitueret i Los Angeles, New York og New Orleans. En tidstypisk og mørk skildring af prostitutionens skyggesider.

B

Rechy, John: Ti dage. - København : Stig Vendelkærs Forlag, 1968. - 207 s. (Org. USA 1967)

Johnny Rio er i Los Angeles på ferie i 10 dage. Han er færdig med prostitutionen - men sætter sig et mål som bygger på præstationer: i løbet af ferien skal mindst 30 mænd have sex med ham efter at de aktivt har efterstræbt ham og er den udfarende sex-partner i akten.

B

Renault, Mary: Ild fra himlen. - København : Forum, 1988. - 316 s. (Org. USA 1969)

Renault, Mary: Den persiske dreng. - København : Forum, 1989. - 325 s. (Org. USA 1972)

Renault, Mary: Alexander-arven. - København : Forum, 1990. - 263 s. (Org. USA 1981)

I 3 romaner skildres livet omkring en af historiens store helteskikkelser - de biseksuelle Alexander den Store. Han følges i krig og kærlighed frem til sin død i 323 f. Kr. Den sidste bog skildrer tiden herefter.

B

Renault, Mary: De sidste dråber vin. - København : Fremad, 1960. - 376 s. (Org. England 1956)

Athen er mod slutningen af den peloponnesiske krig mod Sparta. Hovedpersonen Alexia har to mænd tæt inde på livet: filosoffen Sokrates, hvis kreds han tilhører, og den billedskønne, ædle soldat - Lysis, som bliver hans ven og elsker. Findes i flere udgaver.

L

Rendell, Ruth: Med hilsen fra døden. - København : Forum, 1973. - 155 s. (Org. England 1964)
Kriminalroman. Doon er en kvinde, hvis ungdomskærlighed til Minna aldrig ruster, og når de mødes igen, får det fatale konsekvenser.

B

Rosenkrantz, Palle: Antinous : en moderne tragedie i fire akter. - København : Gyldendal, 1909. - 78 s.

Skuespil, oprindelig skrevet i 1901. Assessor Vittinghof er så draget af en ung mand, han møder i retssalen, at han påtager sig at støtte og lede ham på rette vej. Den unge mand - som han kalder Antinous - lever dog ikke op til forventningerne, og assessoren må erkende, at han ikke har kunnet fastholde ynglingen i sin nærhed. Den overraskende slutning efterlader en del åbne spørgsmål. Opført på Det Fri Theater i 1909, hvor det blev uventet godt modtaget.

B

Rud, Bent: Werner. - København : Edition Egalité/Prognos Pressen, 1933. - 40 s.

En ung violinist betror sig på en nattespadseretur igennem Hamborg til forfatteren om sit liv. Han er bøsse og er af den grund blevet udstødt som både kunstner og person. 

L

Sartre, Jean-Paul: Lukkede døre. - København : Folmer Christensens Forlag, 1946. (Org. Frankrig 1944)

Skuespil i 1 akt. I et verdsligt helvede mødes tre døde personer: Ines, Estelle og soldaten Garcin. De optræder som hinandens bødler og piner hinanden i et trekantsdrama. Ines er den lesbiske kvinde, som gebærer Estelle - som imidlertid afviser hende.

B

Selby, Hubert: Sidste udkørsel til Brooklyn. - København : Vendelkjær, 1965. - 281 s. (Org. USA 1964)

Fortællinger fra et slumkvarter i New York, hvor kun de stærkeste overlever. Hovedpersonen er en yngre fagforeningsmand, som pludselig opdager en ny verden i form af bøssebarer med transvestitter og læderfyre. Han finder et midlertidigt fristed i sine skuffelser blandt ludere, trækkerdrenge, alfonser, dragqueens og småkriminelle. Findes i flere udgaver. Filmatiseret.

L

Strange, Ivan: Monicas have. - København : Stig Vendelkærs Forlag, 1964. - 164 s.

Monica er en smuk og begavet kvinde, som har et forhold til sin beundrende lillesøster Marianne. Lillesøster har sideløbende et forhold til en anden kvinde.

L

Strange Petersen, Bine: Alt er tilladt. - København : Reitzels Forlag, 1965. - 97 s.

Roman der med autentisk indføling skildrer 1960'ernes lesbiske barmiljø. Hovedpersonen Gitte prøver at få styr på sine følel​ser, og det betyder bl.a. flere forhold til veninder og ophold på psykiatriske institutioner. Oversat til engelsk.​

L

Strøm, Bente (pseud. for Karen Aabye): Goddag mit hjerte. - København : Spektrum, 1964. - 182 s.

Gymnasiet betyder pludselig ingenting, når man som Bente får at vide, at venindekærlighed ikke kan accepteres. I stedet prøver hun at finde sig selv som lesbisk og afprøver på denne måde omgivelsernes holdninger.

L

Svedberg, Annakarin: Din egen. - København : Stig Vendelkærs Forlag, 1966. - 178 s. (Org. Sverige 1966)

En kærlighedsroman med to kvinder, Rebecca og Helena. De henlægger deres "bryllupsrejse" til en smuk græsk ø.

L

Svedberg, Annakarin: De vingestækkede. - København : Stig Vendelkærs Forlag, 1965. - 223 s. (Org. Sverige 1962)

Bogens kvindelige jeg søger tryghed hos partnere af begge køn. Der beskrives bl.a. et besøg på en homoseksuel klub i den stockholmske bydel Söder.

L

Torrés, Tereska: Farlige lege. - København : Schønbergske Forlag, 1959. - 161 s. (Org. USA 1959)

Med 1950'ernes parisiske overklassemiljø som ramme fortælles en ligefrem historie om utroskab, biseksualitet og trekantsforhold.

B

Vidal, Gore: Byen og søjlen. - København : Wangel, 1949. - 236 s. (Org. USA 1948)

Angiveligt den første amerikanske roman med en seriøs indgang til homoseksualiteten. Jim involveres i Hollywoods jetset og finder sig selv som homoseksuel. Senere i New York får hans kærlighedsaffære en tragisk udgang. Der findes dog en alternativ slutning i de udgaver af romanen, som er udkommet på amerikansk efter 1965.

B

Waugh, Evelyn: Gensyn med Brideshead : kaptajn Charles Ryders åndelige og verdslige erindringer. - København : Thanning og Appel, 1946. - 287 s. (Org. England 1944)

En katolsk engelsk aristokratisk families undergang, skildret ved et tilbageblik på mellemkrigsårene af Charles Ryder. Han blev som studerende i Oxford mere end en almindelig ven med sønnen i familien. Findes i flere udgaver. Filmatiseret som TV-serie.

B

Weil, Grete: Sporvognen i Beethovenstraat. - København : Spektrum, 1964. - 191 s. (Org. Tyskland, 1963)

Andreas er tysk korrespondent i Amsterdam under krigen. Her forelsker han sig i Daniel, som er 17 år, jøde og af ufattelig skønhed lignende en araberdreng. Han skjuler den unge mand i første omgang fra deportation i et års tid, men Daniel bliver taget og ført til koncentrationslejer, hvor han forsvinder. Andreas gifter sig med Daniels kusine fordi hun ligner ham så meget.

B

Wilde, Oscar: Dorian Grays billede. - København : Gyldendal, 1905. - 260 s. (Org. England 1891) 

En klassiker om den smukke og forfængelige Dorian, som indgår en diabolsk pagt om, at hans udseende aldrig må ældes. Malende beskrivelse fra 1890'ernes dekadente kunstnermiljø i London. Findes i flere udgaver,  bl.a. i en ny oversættelse fra Det Lille Forlag (2006).
B

Wilson, Angus: Skarn og skarntyde. - København : H. Hagerup, 1953. - 220 s. (Org. England 1952)

Omkring humanisten og forfatteren Bernard Sands flokkes et persongalleri af kunstnere og litteraturer. Der er bemærkelsesværdigt mange ugifte mænd imellem, fordi Sands trods sit ægteskab, ynder den græske tradition for mentoroplæring af en foretrukken yngling. Den udvalgte, Eric Craddock, forelsker sig dog i sin læremester, og det får fatale følger.

L
Woodford, Jack: Jalousi. - København : Casper Nielsens Forlag, 195?, 176 s. (Org. USA 1935)
Ægteskabet mellem Hyde og Elaine trues af hendes kærlige følelser for veninden Miriam, som også gengælder dem. Et erotisk trekantsdrama er under opsejling - men udgangen er desværre ikke specielt overraskende, romanens samtid taget i betragtning!

BL

Woolf, Virginia: Orlando : en biografi. - København : Gyldendal, 1962. - 227 s. (Org. England 1928)

Skikkelsen Orlando følges i flere århundrede tilbage fra 1500-tallets England. Forfatterinden Vita Sackville-West var model til Orlando, der optræder snart som mand, snart som kvinde. Bogen findes i flere udgaver og er filmatiseret.

B

Yourcenar, Marguerite: Kejser Hadrians erindringer. - København : Jespersen & Pio, 1954. - 310 s. (Org. Frankrig 1951)

Roman formet som et langt brev til kejserens adoptivsøn Marcus Aurelius. Et centralt punkt er Hadrians kærlighedsforhold til den bithyniske yngling Antinous, som efter sin død gøres til en gud af kejseren. Findes i flere udgaver.

B
Yourcenar, Marguerite: Nådestødet. - København : Lindhardt og Ringhof, 1987. - 110 s. (Org. Frankrig 1939)
Den tyske officer Eric von Llomond er genstand for den unge Sophies grænseløse forelskelse. Han er dog ikke istand til at gengælde hendes følelser - hvis han endelig skal elske nogen, må det blive hendes bror Conrad eller de andre krigskammerater, han møder.

B

Yppersted, Xerxes (pseud. for Gunnar Møller Holst): Den foragtede kærlighed. - København : Funkis, 1935. - 448 s.

Selvbiografisk roman med forord af læge Gunnar Møller Holst. En ung medicinstuderende er forelsket i sin gamle skolekammerat. Desuden er romanen et tidsbillede fra universitetsmiljøet i århundredets første årtier.

L

 Zahle, Vilhelmine: Vildsomme veje : to fortællinger.  - København : Andr. Schou, 1890. (Ny udg. Hønsetryk, 1982. - 110 s.) 

Indeholder to historier, hvoraf den ene "Også en kærligheds​historie" handler om en ung kvindes dybe forelskelse i en anden kvinde. Den første danske fortælling med et lesbisk indhold.
Brug biblioteket under LGBT Danmark til at blive inspireret og finde bøgerne på boglisterne:
Nygade 7 (Strøget), København. Åbent hver tirsdag 17-20
Hjemmeside:
www.lbl.dk/index.php?id=56 
Katalog: 
www.dk.librarything.com/catalog/lblbiblioteket

